**O`ZBEKISTON RESPUBLIKASI XALQ TA`LIMI VAZIRLIGI**

**RESPUBLIKA TA`LIM MARKAZI**

**TOSHKENT VILOYATI XALQ TA’LIMI BOSHQARMASI**

**ZANGIOTA TUMANI XALQ TA’LIMI BO’LIMI**

**UMUMIY O’RTA TA’LIM MAKTABLARI**

**FAN METOD BIRLASHMALARIGA**

**UZLUKSIZ METODIK XIZMAT KO’RSATISH**

**BO’YICA**

**TAVSIYALAR**

**(namuna)**

**2019-2020 oquv yili**

Ushbu metodik tavsiya Zangiota tumani xalq ta’limi bo’limining 2019 yil 28 avgustdagi 1-sonli bayonnomasiga asosan metodik kengashida ko’rib chiqilib, umumiy o’rta ta’lim maktablarining metod birlashmalarida foydalanishlari uchun tavsiya etiladi.

Taqrizchi: Toshkent viloyati Xalq ta’limi boshqarmasi metodisti G. Yunusova

Tuzuvchi: Zangiota tumani xalq ta’limi bo’limi o’quv-tarbiya jarayonini metodik ta’minlash bo’limi metodisti. M. Egamberdiyeva

**Kirish**

**Umumiy o’rta ta’lim maktablarida fan metod birlashmalariga uzluksiz metodik xizmat ko’rsatish ta’lim-tarbiya jarayoning dolzarb ehtiyoj va muammolarini aniqlab, pedagoglarning ehtiyoj talablari asosida mahoratini oshirish, rivojlantirish yo’llarini belgilab olish, ilg’or tajribalarni ommalashtirish, targ’ib qilish, ta’lim samaradorligini oshirishda o’qituvchiga amaliy yordam ko’rsatish, metodik ta’minotga bo’lgan ehtiyojini aniqlash, tahlil qilish, ta’lim sifatini oshirish va takomillashtirishga oid tavsiyalar yaratish kabi jarayonlarni o’z ichiga oladi.**

**Uzluksiz metodik xizmat yo’nalishida olib borilayotgan ishlarni izchil yo’lga qo’yish, bu boradagi mavjud kamchiliklarni bartaraf etish maqsadida uning tuzilmalari me’yoriy hujjatlar bilan takomillashtirib borilmoqda.**

**Fan va yo‘nalish bo‘yicha metodbirlashmalarning vazifalari va ish mazmuni**

Respublikamizda ta’lim islohotlari, keng qamrovli yangilanish jarayonlari amalga oshirilayotgan hozirgi bosqichda ta’limning zamonaviy metod va usullarini amaliyotga tadbiq etishga alohida e’tibor berayotgan hamda o‘quv fanlaridan takomillashtirilgan Davlat ta’lim standartlari va o‘quv dasturlarini ta’lim jarayoniga tadbiq etishda maktabda tashkil etilgan fanlar bo‘yicha metodbirlashmalarning faoliyati nihoyatda ma’suliyatlidir. O‘qituvchilarning kasbiy saviyasi, mahorati va psixologik xususiyatlari shaxs sifati va metodik ta’minoti darajasini birinchi bo‘lib aniqlovchi, umuman o‘qituvchi faoliyatini muvofiqlashtiruvchi eng quyi markaz maktab metod birlashmalari hisoblanadi.

SHunday ekan maktab metodbirlashmasi tizimli muntazam keng ko‘lamli, maqsadga yo‘naltirilgan holda ish olib borishi lozim.

Metodik birlashmalar o‘qituvchilarga yordam beruvchi, ilg‘or tajribalarni ommalashtiruvchi mahorat maktabidir. Metodbirlashmalar faoliyatini O‘zbekiston Respublikasi Xalq ta’limi vazirligining 2011 yil 4 iyuldagi 144-sonli buyrug‘i bilan tasdiqlangan Nizom asosida amalga oshirilib, metodbirlashmalar faoliyati maktab direktorining o‘quv ishlari bo‘yicha o‘rinbosari tomonidan rahbarlik qilinayotgan metodik kengash tomonidan muvofiqlashtirilib boriladi. Har bir metod birlashma raisi metodik kengash a’zosi hisoblanadi.

Maktab metodbirlashmasi o‘quv rejasidagi fanlar tarkibiga hamda o‘quvchilar soni tarkibiga qarab ikki xil variantda tuzilishi mumkin. O‘qituvchilar soni uch va undan ortiq bo‘lsa, har bir fan bo‘yicha alohida-alohida, o‘qituvchilar soni oz miqdorda bo‘lgan fanlardan esa bir-biriga yaqin bo‘lgan fanlar fanlar turkumi bo‘yicha tashkil etiladi.

Masalan: gumanitar fanlar, tabiiy fanlar, aniq fanlar, xorijiy tillar, boshlang‘ich sinf o‘qituvchilari, estetik fanlar, sinfdan tashqari ishlar sinf rahbarlari metodbirlashmalari kabilar.

Maktabning har bir o‘qituvchisi o‘rindoshlikda ishlayotgan o‘qituvchi ham o‘z yo‘nalishi yoki fani bo‘yicha metodbirlashma a’zosi bo‘lishi shart.

Fanlar yo‘nalishi bo‘yicha tashkil etilgan metodbirlashmalar faoliyati o‘ziga xos bir jarayon bo‘lib, u fan ta’limi samaradorligini oshirish, ilg‘or tajribali o‘qituvchilarning ish tajribalarini ommalashtirish, yosh pedagoglarga yordam berish, fan to‘garaklarini tashkil etish, darslardan tashqari vaqtda turli tadbirlar o‘tkazish, darslik mualliflari, yozuvchilar, kasb ustalari boshqa soha mutaxassislari bilan uchrashuvlar, davra suhbatlari, turli ko‘rik-tanlovlar va bellashuvlar o‘tkazadi. SHuning uchun har bir fan o‘qituvchisi o‘z fani bo‘yicha amalga oshirishda ta’lim va tarbiya jarayonini to‘g‘ri rejalashtirish, pedagogning o‘z mahoratini ko‘rsatish uchun sharoit hosil qilish, ijodiy izlanishga undash, har bir metodbirlashma rahbarlarining asosiy vazifalardan biridir.

|  |  |  |
| --- | --- | --- |
|  |  | **O‘zbekiston Respublikasi Xalq ta’limi vazirligining 2011 yil**  **4 iyundagi 144 -sonli buyrug‘iga**  **11-ilova** |

**Umumiy o‘rta ta’lim maktabi fan Metodbirlashmalari to‘g‘risida**

#### N I Z O M

Mazkur Nizom ta’lim muassasidagi fan va yo‘nalishlar bo‘yicha metodbirlashmalarni tashkil etish va ularning amalga oshiradigan faoliyat mazmunini belgilaydi.

**I.Umumiy qoidalar**

1. Umumiy o‘rta ta’lim maktablarida boshlang‘ich ta’lim, sinf rahbarlari yo‘nalishi hamda fanlar yoki bir-biriga yaqin bo‘lgan fanlar turkumi bo‘yicha metodbirlashmalari faoliyat ko‘rsatadi. Metodbirlashma–umumiy o‘rta ta’lim maktablarida metodik xizmat ko‘rsatish tuzilmasining bir bo‘limi hisoblanadi.

2. Metodbirlashma ishi maktab pedagogika kengashi qarori asosida tashkil etiladi, uning ish rejasi metod kengash tomonidan tasdiqlanadi.

3. Metodbirlashmalar o‘z faoliyatida O‘zbekiston Respublikasining “Ta’lim to‘g‘risida”gi qonuni, Kadrlar tayyorlash milliy dasturi hamda xalq ta’limi boshqaruvi organlari va ta’lim muassasasi tomonidan tasdiqlangan me’yoriy hujjatlar hamda ushbu Nizomga amal qiladi.

**II**. **Metodbirlashmaning asosiy maqsadi**

4. Metodbirlashmalar o‘z-o‘zini boshqarish shaklida tashkil etilib, quyidagi maqsadni amalga oshiradi:

o‘qituvchilarning kasbiy va metodik mahoratini hamda malakasini oshirish;

o‘quvchilarga beriladigan ta’lim va tarbiya jarayonini zamonaviy pedagogik texnologiyalar asosida tashkil etilishini ta’minlash borasida o‘zaro tajriba almashish;

ijodkorlik yo‘nalishidagi izlanishlarni rivojlantirish va birlashtirish;

o‘qituvchining darsiga, tarbiyaviy soatiga, darsdan tashqari tadbirlariga qo‘yiladigan yagona talablarni ishlab chiqish va ta’lim-tarbiya jarayonida tatbiq etilishini ta’minlash.

#### III. Metodbirlashmalarining asosiy vazifalari

5. Tegishli yo‘nalish yoki o‘quv fanini o‘qitishga doir me’yoriy va metodik hujjatlarni o‘rganadi, ularni o‘quv jarayoniga tatbiq etish usullarini ko‘rsatib beradi.

6. O‘qituvchilarning g‘oyaviy-nazariy bilim darajasini oshiradi, ularni fan yutuqlari, pedagogik innovatsiyalar, ilmiy- ommabop adabiyotlar bilan muntazam tanishtirib boradi.

7. Fanlar bo‘yicha taqvimiy-mavzu rejalarni tasdiqlashga tavsiya etadi, shuningdek o‘qituvchilar tomonidan tayyorlangan nazorat materiallarini tasdiqlaydi.

8. Malaka oshirishga yuboradigan o‘qituvchilarni oldindan rejalashtiradi, malaka oshirishdan qaytgan o‘qituvchilarning hisobotini o‘z vaqtida metodbirlashma yig‘ilishlarida tinglab boradi va ularning taqdimotlarini tashkil etadi.

9. Ilg‘or o‘qituvchilar ish tajribalarini o‘rganishni tashkil qiladi va ommalashtiradi.

10. Davlat ta’lim standartlari talablari, o‘quv rejasi va dasturlari bajarilishining ta’minlanishiga metodik yordam ko‘rsatadi.

11. Tashqi va ichki nazorat natijalariga ko‘ra, DTS talablari bajarilishida o‘quvchilarning bilim, ko‘nikma va malakalarida aniqlangan kamchiliklarni bartaraf etish chora-tadbirlarini belgilaydi va ularning bajarilishini nazorat qiladi.

12. Tegishli yo‘nalish yoki fan bo‘yicha ta’lim muassasasida metodik ta’minotga bo‘lgan ehtiyojni aniqlaydi.

13. O‘quvchilarga chuqur bilim berishi, ko‘nikma va malakalarni shaklantirishga yordam berish maqsadida o‘qitishning ilg‘or usullarini joriy etishni tashkil qiladi.

14. O‘zaro dars kuzatishlarni tashkil qiladi, natijalarni tahlil qiladi va mutaxassislarga amaliy yordam beradi.

15. O‘qitish metodlarini o‘rganish maqsadida ochiq darslarni tashkil qiladi, ilg‘or pedagogik tajribalarga doir takliflarni o‘rganadi, umumlashtiradi va ommalashtiradi..

16. O‘quv jarayoniga o‘qitish metodikasining zamonaviy va samarali usullarini olib kiradi, o‘quv fani bo‘yicha yangiliklarni qo‘llashga doir metodik ko‘rsatmalar berib boradi.

17. YOsh mutaxassislarga metodik yordam ko‘rsatadi. Ustoz-shogird tizimini shakllantiradi.

18. Ko‘rgazma va ko‘rsatmali vositalardan foydalanish bo‘yicha metodik tavsiyalar beradi.

19. O‘quvchilar bilimini nazorat qilish va ularning mustaqil ishlarini tashkil qilishga doir yo‘llanmalar beradi.

20. O‘quv dasturi, darslik, metodik qo‘llanma va boshqa metodik ishlarning yangi nashrlarini, shuningdek, fanga doir maqolalarni o‘rganadi va muhokama qiladi.

21. Nazorat turlariga doir metodik ko‘rsatmalar beradi va ular asosida nazorat topshiriqlarini ishlab chiqishni tashkil etadi.

22. O‘qituvchilarning malaka oshirish, axborot almashuv tizimini hamda o‘z ustida ishlashini yanada yaxshilash maqsadida ijodiy xizmat safarlari bo‘yicha hisobotlarini eshitadi.

23. Fan o‘qituvchilarining samarali mehnatlarini inobatga olgan holda ma’naviy va moddiy rag‘batlantirishga tavsiya qiladi, shuningdek, attestatsiya jarayonida o‘z xulosasini beradi.

24. O‘quvchilarning DTS va o‘quv dasturi hajmi doirasida bilimlarini, mavjud mezonlarga rioya etishni nazorat qiladi.

25. Fanlar bo‘yicha maktab miqyosida oyliklar tashkil qiladi, fan olimpiadalarining birinchi bosqichlarini, ko‘rik-tanlovlarini o‘tkazadi.

26. Fanlar bo‘yicha sinfdan tashqari (fakultativ, to‘garak) ishlarni muvofiqlashtiradi.

27. Fan o‘qituvchilarining metod birlashmasi o‘quv kabinetlari holatini kuzatadi va uning rivojlanishini rejalashtiradi.

28. Fan o‘qituvchilarining metod birlashmasi-fan bo‘yicha sinfdan tashqari ish tizimini aniqlaydi, o‘quvchilar va ularning ota-onalari uchun metodik yo‘riqnoma, ishlanma ishlab chiqadi.

29. O‘quvchilarning dars jarayonida texnika xavfsizlik qoidalariga rioya qilish talablarini ishlab chiqadi va nazorat qiladi.

30. Fan bo‘yicha iqtidorli ijodkor o‘quvchilarni aniqlaydi va ular bilan alohida ishlashni tashkil qiladi.

31. Metodbirlashma quyidagi masalalarni amalga oshiradi:

ta’lim to‘g‘risidagi me’yoriy va metodik hujjatlarni o‘rganish;

maktab ixtiyoridagi fanlarni tanlash;

sinfdan-sinfga ko‘chirish bo‘yicha yakuniy nazorat ishlarini, attestatsiya materiallarini tasdiqlash;

fanlarning o‘qitilishi bo‘yicha maktab ichki nazorati natijasi bo‘yicha tanishish;

o‘quvchilarning o‘qish davomida texnika xavfsizligi me’yorlariga rioya qilishi, sog‘lig‘ini himoya qilish bo‘yicha kerakli yo‘riqnoma ishlab chiqish;

metodik ishlanmalar bilan tanishish maqsadida ochiq darslarni tashkillashtirish;

ilg‘or ish tajribalarni o‘rganish, ya’ni fan bo‘yicha eksperiment olib borish, fan bo‘yicha DTS ijrosi bo‘yicha yagona talab ishlab chiqish;

fanlar bo‘yicha oraliq va yakuniy nazorat ishlarini o‘tkazish tizimini ishlab chiqish;

fanlar bo‘yicha dars o‘tish metodlarini tahlil qilish;

o‘qituvchilarning malaka oshirishga bo‘lgan ehtiyojini aniqlash va ularning ehtiyojlari asosida malaka oshirish turlarini tavsiya etgan buyurtmalar berish hamda kurslardan o‘tgandan so‘ng va ijodiy xizmat safarlaridan so‘ng tayyorlagan hisobotlarini eshitish;

fan oyliklari, fan olimpiadalari, konkurslari, ilmiy konferensiyalarni uyushtirish;

hozirgi zamon talabi darajasida fan kabinetini, darsni jihozlash maqsadida o‘quv ko‘rgazmali qurollar ta’minotiga erishish.

**IV. Metodbirlashmalar ishlarini tashkil etish va unga rahbarlik qilish**

32. Umumiy o‘rta ta’lim maktablarida Metodbirlashmalar boshlang‘ich ta’lim, sinf rahbari yo‘nalishi bo‘yicha bitta, 5-11-sinflarda esa o‘quv rejasida alohida fanlar bo‘yicha tashkil etiladi. Agar u yoki bu fan bo‘yicha o‘qituvchilar soni uch nafardan kam bo‘lsa, u holda ushbu fan o‘qituvchilari shu turkumdagi fan o‘qituvchilari bilan birgalikda bitta metodbirlashmaga birlashadilar.

33. Maktabning har bir o‘qituvchisi (o‘rindoshlik tariqasida ishlayotgan o‘qituvchilar ham) o‘z yo‘nalishlari yoki tegishli fan turkumi) bo‘yicha Metodbirlashmaga a’zo bo‘lishlari shart.

34. Pedagog kadrlarning “Ustoz-shogird” usulida uzluksiz malakasini oshirishni tashkil etish:

ustoz va shogirdlarni mashg‘ulot o‘tishlari uchun sharoit yaratish, dars jadvalining metod kunlarga qo‘yilishini ta’minlash;

ustaxonaning samarali ishlashini tashkil etish, ustaxonaning did bilan bezatilishi, kerakli ko‘rgazmali qurollar bilan ta’minlanishida amaliy yordam berish;

kerakli asbob-uskunalar, laboratoriya jihozlari, materiallar, ko‘rgazmali qurollar, texnika vositalari kabi jihozlardan foydalanishida amaliy yordam berish;

Ustoz va shogirdlarning amalga oshirgan ishlari yuzasidan hisobotlarini eshitish va takliflar berish;

tuman(shahar) xalq ta’limi bo‘limga taklif va xulosalarni taqdim etish;

35. Metodbirlashmaga rahbar maktab pedagogika kengashi qaroriga asosan ijodkor va tajribali o‘kituvchilardan maktab direktorining buyrug‘i bilan tayinlanadi.

36. Metodbirlashmalarning faoliyati direktorning o‘quv (metodik) ishlari bo‘yicha o‘rinbosari rahbarligidagi maktab Metodika kengashi tomonidan muvofiqlashtirilib boriladi. Har bir fan va yo‘nalish bo‘yicha Metodbirlashmaning rahbari maktab Metodika kengashining a’zosi hisoblanadi.

37. Metodbirlashma reja asosida ish yuritadi, ish reja maktabning ish rejasida aksini topishi lozim. Metodik mavzu o‘qituvchining kasbiy o‘z ustida ishlash rejasini nazarda tutgan holda, pedagogik jamoa a’zolari tomonidan qabul qilinishi lozim.

38. Metodbirlashma yig‘ilishi bir oyda kamida bir marta o‘tkaziladi.

39. Metodbirlashma yig‘ilishlarida belgilangan masalalar ko‘rib chiqiladi va qarorlar qabul qilinadi. Yig‘ilishlar bayoni alohida daftarga yozib boriladi.

40. Metodbirlashmalar turli mavzularda seminar-mashg‘ulotlar, ma’lum mavzularga bag‘ishlangan turkum ochiq daslarni tashkil qiladi.

41. O‘quv yili oxirida metodbirlashma faoliyatiga oid barcha hujjatlar direktorining o‘quv (metodika) ishlari bo‘yicha o‘rinbosari tomonidan tahlil qilinadi.

42. Yig‘ilish bayonlari daftari, birlashma ish rejasi va hisoboti maktabda 3 yil muddatda saqlanadi.

**V.Metodbirlashma rahbari va a’zolarining majburiyatlari**

43. Metodbirlashma rahbarining majburiyatlari:

yosh o‘qituvchilarga metodik yordam uyushtirish;

fan o‘qituvchilarining metodbirlashmasi, metod kengashi o‘tishini doimiy ravishda tashkillashtirib borish.

DTS talablari doirasida o‘qitish sifatiga e’tibor berish .

metodbirlashma ish rejasini tuzish va uning bajarilishini nazorat qilish.

ilg‘or ish tajribalarni ommalashtirish, olib borilgan ishlar xususida metod kengash yoki pedagogika kengashida hisobot berish.

taqvim-mavzu rejalarining tuzilishi va bajarilishini nazorat qilish

ijodiy hisobotlar, ochiq darslar, metodik kunlar, metodik oylik, dekadalarni tashkillashtirish.

malaka oshirish uchun buyurtmalar berish va malaka oshirishga oid takliflar tayyorlash;

maktabning Pedagogika kengashida, metodik seminarlarda metodbirlashma ishtirokini faollashtirish.

44. Metodbirlashmaning har bir a’zosi:

har bir o‘qituvchi kamida bitta metodika birlashmaga a’zo bo‘lishi va kasbiy mahoratini oshirishga qaratilgan individual dasturga ega bo‘lish;

metodbirlashma o‘tkazadigan kengashlarda, tadbirlarda qatnashish;

kasbiy mahoratini oshirishga intilish;

pedagogning huquqiy-me’yoriy faoliyatini bilish va unga amal qilish;

pedagogik faoliyatida o‘z-o‘zini tahlil qilib borishi kerak.

**VI. Metodbirlashmaning huquqlari**

45. Fan o‘qituvchilari metodbirlashmasi–o‘qituvchilarga o‘quv yuklamalarni taqsimoti va qayta tarifikatsiyadan o‘tkazish bo‘yicha tavsiya beradi.

46. Maktab rahbariyatiga fan xonalari mas’ullariga qo‘shimcha haq to‘lash va fan to‘garaklarini tashkil qilish yuzasidan takliflar beradi.

47. Ayrim fan yoki yo‘nalishlar bo‘yicha chuqurlashtirilgan bilimlar beradigan sinflar ochish bo‘yicha takliflar beradi.

48. Mahalliy o‘quv materiallari asosida belgilangan tartibda o‘quv dasturiga tegishli o‘zgartirishlar kiritadi.

49. Ayrim fanlar chuqurlashtirib o‘qitiladigan sinflar mavjud maktablarda yo‘nalishlar bo‘yicha maxsus dasturlar va yakuniy nazorat materiallarini tayyorlaydi.

50. Metodbirlashma a’zolarining malakasini oshirishga doir takliflar beradi.

##### **VII. Metodbirlashma hujjatlari**

51. Metodbirlashma faoliyatiga doir quyidagi hujjatlar bo‘lishi shart:

Metodbirlashma a’zolari haqida ma’lumot.

ish rejasi;

hisobotlar;

yig‘ilish bayonnomalari;

Metodbirlashma faoliyatiga aloqador bo‘lgan o‘quv-metodik hujjatlar nushasi;

Metodbirlashmaga yuqori tashkilotlardan kelib tushgan o‘quv-metodik hujjatlar nusxasi**.**

**“Tasdiqlayman”**

**Maktab rahbari**

**\_\_\_\_\_\_\_\_\_\_\_\_\_\_\_\_**

**28.09.2019 yil**

**Umumiy o`rta ta`lim maktablarida metodbirlashma yig`ilishining**

**2019-2020 o`quv yili uchun tuzilgan rejasi**

**(Namuna)**

|  |  |  |  |
| --- | --- | --- | --- |
| Muddat | t/r | Masalalar | Masalani tayyorlaydi |
| sentyabr | 1 | Metodbirlashma 2018-2019 o`quv yilida amalga oshirgan ishlari va yangi o`quv yilidagi vazifalar | Metodbirlashma raisi |
| 2 | Fanlar bo’yicha taqvim-rejalarni ko’rib chiqib, metodik kengashga tavsiya etish | Metodbirlashma raisi |
| 3 | Fan xonalarining o`quv yiliga tayyorgarligi. O`quvchilarni darslik bilan ta`minlanishi | O`qituvchilar |
| 4 | Hududiy seminarlarda o’qituvchilar ishtirokini ta’minlash. | Metodbirlashma raisi |
| 5 | Metod birlashma a’zolarini VMning 2018 yil 8 dekabrdagi 997-sonli qarori bilan tanishtirish. | Metodbirlashma raisi |
| oktyabr | 1 | O`qituvchilarning ish yuklamalari muhokamasi va amalga oshiriladigan ish shakllari | Metodbirlashma raisi |
| 2 | To`garak rahbarlari, faoliyatini rejalashtirish | Metodbirlashma raisi |
| 3 | Hududiy seminarlarda o’qituvchilar ishtirokini ta’minlash. | Metodbirlashma raisi |
| 4 | Ta’lim sifatini baholashda xalqaro tadqiqotlardan foydalanish bo’yicha PISA testlarini tuzish. | Metodbirlashma raisi |
| 5 | DTMning chet tili o’qituvchilarining bazaviy lavozim stavkalariga qo’shiladigan 30% lik ustama haqi uchun “onlein” arizalarni topshirishni rejalashtirish. | Metodbirlashma raisi |
| noyabr | 1 | Oraliq va yakuniy nazorat o`tkazish uchun materiallarni tayyorlash | O’qituvchilar |
| 2 | “Yosh mutaxassis” lar bilan olib borilayotgan ishlar natijalari. | Metodbirlashma raisi |
| 3 | Ta’lim sifatini baholash sohasidagi xalqaro tadqiqotlar: PISA bo’yicha testlar tuzish tartibi. | Metodbirlashma raisi |
| 4 | Dars jarayonida axborot va pedagogik texnologiyalardan foydalanish (ma`ruza) (Pedagogik kengashlarda) | O`qituvchilar |
| 5 | Malaka oshirish kursiga borgan pedagoglarning hisobotlari va kelajakdagi rejalari | O`qituvchilar |
| 6 | Hududiy seminarlarda o’qituvchilar ishtirokini ta’minlash. | Metodbirlashma raisi |
| dekabr | 1 | Fan olimpiadaning maktab bosqichini yakuniy natijalari tahlili va bo`shliqlar bo`yicha ishlash vazifalari | Metodbirlashma raisi |
| 2 | Darsda o’zaro tahlillar va o`qituvchilarga berilgan yordam. Ochiq darslar tahlili. | Metodbirlashma raisi |
| 3 | Sinf jurnalini yuritilishini va qo`yilgan baholarning tartibi | Metodbirlashma raisi |
| **4** | DTMning chet tili o’qituvchilarining bazaviy lavozim stavkalariga qo’shiladigan 30% lik ustama haqi uchun test sinovlarida ishtirok etish. | Metodbirlashma raisi, o’qituvchilar |
| **5** | Hududiy seminarlarda o’qituvchilar ishtirokini ta’minlash. | Metodbirlashma raisi |
| 6 | PISA, TIMSS haqida. | Metodbirlashma raisi |
| Yanvar | 1 | Fan olimpiadasining tuman bosqichi natijalarini tahlil etish. | Metodbirlashma raisi |
| 2 | Ikkinchi chorak yakunlari va uchinchi chorakdagi vazifalar | Metodbirlashma raisi |
| 3 | Malaka oshirish kursiga borgan pedagoglarning hisobotlari va kelajakdagi rejalari | O`qituvchilar |
| 4 | Hududiy seminarlarda o’qituvchilar ishtirokini ta’minlash. | Metodbirlashma raisi |
| 5 | PISA testlsr o’tkazish jarayoni bilan tanishish. | Metodbirlashma raisi |
| Fevral | 1 | “Yilning eng yaxsh ifan o’qituvchisi” ko’rik tanlovi tayyorgarlik ko’rish. | Metodbirlashma raisi |
| 2 | Ta`limga oid yangliklar bilan tanishtirish | O`qituvchilar |
| 3 | Fanga doir qoshimcha darslarni tashkil qilinishi va o`tkazilishi | Metodbirlashma raisi |
| 4 | Hududiy seminarlarda o’qituvchilar ishtirokini ta’minlash. | Metodbirlashma raisi |
| 5 | PISA test jarayonida ishtirok etish O’zbekistonga nima beradi? | Metodbirlashma raisi |
| Mart | 1 | Uchinchi chorak yakunlari va to`rtinchi chorakdagi vazifalar | Metodbirlashma raisi |
| 2 | Oraliq va yakuniy nazorat o`tkazish uchun tayyorlangan materiallar hamda uning muhokamasi va o`tkazilish natijalari | Metodbirlashma raisi |
| 3 | Fan olimpiadasininig viloyat bosqichida o’quvchilar ishtirokini ta’minlab berish. | Metodbirlashma raisi |
| 4 | Sinf jurnalini yuritilishini nazorat qilish | Metodbirlashma raisi |
| 5 | Hududiy seminarlarda o’qituvchilar ishtirokini ta’minlash. | Metodbirlashma raisi |
| 6 | Xalqaro tadqiqotlarda iqtisodiy hamkorlik tashkilotlar haqida/ | Metodbirlashma raisi |
| Aprel | 1 | DTMning chet tili o’qituvchilarining bazaviy lavozim stavkalariga qo’shiladigan 30% lik ustama haqi uchun “onlein” arizalarni topshirishni rejalashtirish. | Metodbirlashma raisi |
| 2 | 1875-sonli qaror asosida 7-sinf o’quvchilarini o’zlashtirish monitoringini o’tkazish, natijasini tahlil etish. | Metodbirlashma raisi |
| 3 | O’quvchilar o’rtasida o’tkaziladigan “Ingliz tili bilimdoni” intellektual musobaqasiga tayyorgarlik ko’rish. |  |
| 4 | Hududiy seminarlarda o’qituvchilar ishtirokini ta’minlash. | Metodbirlashma raisi |
| 5 | Ta’lim sifatini baholash sohasidagi xalqaro tadqiqotlar: PISA bo’yicha testlar tuzish tartibi.Amaliy mashg’ulot. | Metodbirlashma raisi |
| May | 1 | Chet tili fan oyligini o’tkazish, natijasi to’g’risida XTBga ma’lumot berish. |  |
| 2 | Fan olimpiadasining Respublika bosqichi natijalari tahlili | Metodbirlashma raisi |
| 3 | Yakuniy attestatsiyalarga tayyorgarlik | O`qituvchilar |
| 4 | Ta`limga oid yangliklar bilan tanishtirish | O`qituvchilar |
|  | Hududiy seminarlarda o’qituvchilar ishtirokini ta’minlash. | Metodbirlashma raisi |
| 5 | PISA testlari ustida ishlash. | O’qituvchilar |
| Iyun | 1 | O`quv yili yakuni va o`quv yiliga tayyorgarlik. O`qituvchilarning reytingini belgilash va ulardagi kamchiliklarni bartaraf etishga oid ko`rsatmalar berish | Metodbirlashma raisi |
| 2 | Ta`limga oid yangliklar bilan tanishtirish | O`qituvchilar |
| 3 | DTMning chet tili o’qituvchilarining bazaviy lavozim stavkalariga qo’shiladigan 30% lik ustama haqi uchun test sinovlarida ishtirok etish. | Metodbirlashma raisi, o’qituvchilar |
| 4 | PISA testlari ustida ishlash. | O’qituvchilar |

**Izoh: Pedagogik kengashlarda fan yo’nalishida malaka oshirish bo’yicha metod birlashmalar hisoboti, bir yilda bir marotaba ilmiy ma’ruzalar ko’rib chiqilishini inobatga oling.**

**Метод бирлашма ҳужжатлар йиғма жилди**

1. **Йиғилиш режаси.**

**Йиғилиш баённомалари (дафтарга ёзилади.)**

1. **Метод бирлашма аъзолари ҳақида маълумот**

**-аъзолар ҳақида жадвал**

**-объективка**

**-паспорт, диплом, малака тоифаси сертификати, малака ошириш сертификати, (қайта тайёрлов сертификати) нусхалари**

**3. Дарс тақсимоти жадвали**

**4. Меъёрий ҳужжатлар**

**-таълим тизимига тааллуқли бўлган қарорлар, фармонлар,**

**буйруқлар**

1. **Ҳисоботлар**

**-чораклик бажарилган ишлар ҳисоботи (ичида ўқувчиларнинг синфлар кесимида ўзлаштириш маълумотлари)**

**- малака оширишдан қайтган ўқитувчиларнинг ҳисоботлари**

**-“Фан ойлиги” тўғрисида**

1. **Тўгараклар жадвали**

**Namuna**

**Metodbirlashma yig‘ilish bayonnomasini yozish tartibi**

**Xorijiy tillar metodbirlashmasining 2-sonli yig‘ilish**

**Bayonnomasi**

22 sentyabr 2019 yil Zangiota tumani

Qatnashdilar: 5 nafar metodbirlashma a’zolari

Qatnashmadi: Norbekova Lola 5-maktab (kasalligi sababli)

**KUN TARTIBI**

1. DTS talablari asosida o‘quvchilarni o‘zlashtirish monitoringi natijalari.

Ma’ruzachi: M. Karimova

1. Fan olimpiadasining birinchi bosqichiga tayyorgarlik ishlari.

Ma’ruzachi: M. Karimova

1. Fan yangiliklari

Ma’ruzachi: N.Noipova

**ESHITILDI:**

Birinchi masala yuzasidan M.Karimova so‘zga chiqib, 1-4 boshlang‘ich sinflarda xorijiy tillar fanlaridan o‘quvchilarning o‘zlashtirish darajasini aniqlash uchun nazorat ishlari o‘tkazilganligi va ularning natijalari tahlil shuni ko‘rsatdiki, 4-sinf o‘quvchilari grammatik mavzu, ya’ni “to be” yordamchi fe’lini, fe’l zamonlarini o‘zlashtirishda qiyinchiliklarga duch kelgan. Bu esa o‘quvchilarda aynan shu mavzularda qo‘shimcha darslar orqali o‘zlashtirishni talab qiladi. O‘ o‘z so‘zida bu masalaga barcha chet tili o‘qituvchilari e’tibor qaratib, o‘quvchilar bilan qo‘shimcha darslar tashkil qilinsa maqsadga muvofiqligini aytib o‘tdi.

Ikkinchi masala yuzasidan M.Karimova so‘zga chiqib, noyabr oyi oxiri, dekabr oyi boshlarida fan olimpiadasining maktab bosqichi boshlanishini, bu tadbirga barcha o‘qituvchilar puxta tayyorgarlik olib borishlari, Nizom asosida sinflar kesimida olimpialar o‘tkazilib, iqtidorli o‘quvchilarni tanlab, ular bilan reja asosida mashg‘ulotlar olib borilishini hamda tumanda, viloyatda natijador bo‘lishligini aytib o‘tdi.

Uchinchi masala yuzasidan, metod birlashma a’zosi N.Noipova so‘z olib fan yo‘nalishidagi yangiliklar haqida gapirdi. YAqin kunlarda DTMning “onlayn“ ariza, ya’ni chet tili o‘qituvchilarining bazaviy tarif setkasiga 30% qo‘shimcha ustama bo‘yicha test sinovlariga ariza yuborish vaqti boshlanganini hamda tuman XTBning xati kelganligini va bu jarayonga tayyor bo‘lgan o‘qituvchilarning ariza yozishi aytib o‘tildi.

Yig‘ilish yuqoridagi masalalarni o‘rganib chiqib, quyidagicha

**QAROR QILDADI:**

1. 4-sinf o‘quvchilarining ingliz tili fanidan past natija ko‘rsatganligi sababli, dars jadvaliga qo‘shimcha dars jadvalini tuzish, maktab o‘quv ishlari bo‘yicha direktor muovini M.SHamsiddinovga yuklatilsin.

Muddat: 2 kun.

1. 9-11 sinf o‘quvchilari ishtirokida bo‘lib o‘tadigan Fan olimpiadasining maktab bosqichiga tayyorgarlik ishlari barcha fan o‘qituvchilariga yuklatilsin.

Muddat: 10kun.

1. Joriy yilning noyabr oyi birinchi o‘n kunligida bo‘lib o‘tadigan DTMning test sinovlariga tayyorgarlik ishlari olib borilsin hamda natijadorligini nazoratga olish metod birlashma rahbari zimmasiga yuklatilsin.
2. Muddat: bir hafta.

Yig‘ilish raisi: M.Karimova

Kotiba: G.Ashurova